Joan-Claudi Peiròt
Joan-Claudi Peiròt (Jean-Claude Peyrot en francés) tanben nomenat Claudi Peiròt (Claude Peyrot en francés) (Milhau, 3 de setembre de 1709 - Palhàs, 3 d'abril de 1795) foguèt un prèire e escrivan occitan qu'aviá per escais Lo prior de Pradinas. Escriguèt tanben de poesias en francés.

Biografia 
Nascut dins una familha borgesa, filh de Claudi Peiròt e de Claudina Materon, Joan-Claudi Peiròt faguèt d'estudis en çò dels Carmes a Milhau e puèi a Tolosa en cò dels jesuitas. Puèi aprenguèt lo drech fins al nivèl de la licéncia. Dintrèt en seguida al seminari e foguèt ordenat prèire lo 22 de decembre de 1736 e obtenguèt puèi una prebenda a la Basilica de Sant Sarnin a Tolosa. Lo 24 d'agost de 1748, foguèt nomenat prior de Pradinas en Roergue. Donava als pageses de leiçons de musica e apreniá d'eles fòrça elements d'agricultura. Demorèt a Pradinas fins al 22 de decembre de 1765, quand foguèt remplaçat per son fraire Alexandre.
Tornèt alara dins sa vila natala, Milhau, ont foguèt aculhit qualques meses aprèp, lo 12 d'abril de 1766, dins la comunautat de prèires obituaris fins a la Revolucion Francesa. En 1790, s'installèt a Palhàs en çò de son amic François Hugla.

Bibliografia 
Poésies diverses, patoises et françaises, publicat en 1774 en Roergue
Les quatre Saisons, publicat en 1781 a Vilafranca
Œuvres diverses, publicat en 1788 a Vilafranca
Œuvres patoises et françaises, 3e édition, publicat en 1810 o 1811 a Milhau
Œuvres patoises complètes, 4e édition, publicat en 1823 a Milhau
Œuvres patoises complètes, 5e édition, publicat en 1855 a Milhau
Œuvres patoises complètes, publicat en 1886 a Milhau
Les Quatre Saisons, publicat en 1906 a Rodés
Poésies Rouergates & Françaises, publicat en 1909 a Milhau

Ligams extèrnes 
 Òbras d'en Peiròt a Google books
 Las sasons amb traduccion francesa a Google books
 Epitra de Peiròt

Referéncias 

Peirot, joan Claudi
Peirot, joan Claudi
Peirot, joan Claudi
Peirot, joan Claudi